**FITXA RESUM DE LA INICIATIVA PER A LA TRAMITACIÓ AL SIGOV D’UNA CONSULTA PÚBLICA PRÈVIA**

|  |  |
| --- | --- |
|  | **Sessió (data)** |
| **Govern** |  |
| **Consell Tècnic** |  |

 **MEMÒRIA PRELIMINAR (AVANTPROJECTES DE LLEI)**

 **X COMUNICACIÓ D’UNA CONSULTA PÚBLICA PRÈVIA (PROJECTES DE DECRET I PROJECTES DE DECRET LEGISLATIU)**

|  |  |
| --- | --- |
| **Punt** |  |
| **Ordre del dia** | *Comunicació al Govern sobre la consulta pública prèvia a l’elaboració d’un Projecte de decret pel qual s’aprova el Reglament de selecció, promoció interna i provisió de llocs de treball del personal membre del cos de Bombers de la Generalitat.* |

|  |  |  |
| --- | --- | --- |
| **Departament impulsor** | **Altres departaments** | **Organismes participants** |
| *Departament d’Interior* |  |  |

**Informació bàsica:**

|  |  |
| --- | --- |
| **Contingut de la iniciativa i aspectes principals** |  |
| La iniciativa pretén regular, en un mateix text reglamentari, el règim jurídic específic aplicable a la selecció, la promoció interna i la provisió de llocs de treball del personal membre del cos de Bombers de la Generalitat, en desplegament de la Llei 5/1994, de 4 de maig, de regulació dels serveis de prevenció i extinció d’incendis i de salvaments de Catalunya.Concretament, el capítol III del títol segon de la Llei 5/1994, de 4 de maig, recull les bases legals del règim d’accés a les diferents escales i categories del cos de Bombers de la Generalitat, si bé aquestes no han estat objecte d’un desenvolupament reglamentari específic. Atès això i tenint en compte la complexitat, essencialitat i singularitat estructural, funcional i territorial dels llocs de treball adscrits al cos de Bombers de la Generalitat, resulta del tot necessari procedir al desenvolupament reglamentari de les previsions legals esmentades, d’acord amb el que determina l’article 26 de la Llei 5/1994, de 4 de maig. |

|  |
| --- |
| **Objectius de la iniciativa** |
| * Continuar garantint la selecció i la provisió dels llocs de treball del cos de Bombers de la Generalitat amb el màxim respecte als principis d’igualtat, mèrit i capacitat.
* I, al mateix temps, assegurar que en la selecció, provisió i promoció professional dels membres del cos de Bombers de la Generalitat es tenen en compte les singularitats i necessitats específiques d’aquest cos, tot garantint l’eficàcia i eficiència en la prestació del servei.
 |

|  |
| --- |
| **Referències, si escau, en el Pla normatiu o en el Pla de Govern** |
| En el Pla normatiu 2021-2023, aprovat per Acord del Govern de 19 d’octubre de 2021, es va preveure inicialment, com a nova iniciativa a tramitar (eix 1, iniciativa 66), el projecte de decret de Pla de carrera professional del cos de Bombers de la Generalitat, regulació aquesta que incidiria directament en l’àmbit material de la iniciativa normativa que ara es pretén endegar. Aquesta previsió va decaure en una primera revisió del Pla normatiu esmentat amb motiu d’estar-se “*valorant si l’instrument més adequat d’aprovació és un decret o es pot articular mitjançant un acord de govern*”. Tanmateix, amb caràcter previ a aquesta articulació es constata la necessitat d’efectuar un desplegament reglamentari intermedi, però d’abast més global, en matèria de selecció, promoció interna i provisió dins del cos de Bombers, que permeti adaptar la regulació general de funció pública a les especificitats d’aquest cos.En aquest mateix sentit escau fer referència a la mesura relativa a l’“*Actualització de la normativa reguladora del cos de Bombers de la Generalitat i del cos de bombers voluntaris amb l’objectiu de consolidar el model de Bombers de Catalunya*”, continguda en l’eix “1*.3.2\_Reordenar i consolidar el Sistema Nacional d’Emergències, apostant per la col·laboració entre administracions i serveis”* del Pla de Govern per a la XIV legislatura, aprovat per Acord del Govern de 21 de setembre de 2021. |

**Informació necessària per publicar la consulta, si s’escau, al Portal *Participa.gencat*:**

|  |  |
| --- | --- |
| **Títol de la consulta**  |  |
| Consulta pública prèvia a l’elaboració d’un Projecte de decret pel qual s’aprova el Reglament de selecció, promoció interna i provisió de llocs de treball del personal membre del cos de Bombers de la Generalitat. |

|  |  |
| --- | --- |
| **Període de consulta** |  |
| 30 dies des de la seva exposició al Portal *Participa.gencat*. |

|  |  |
| --- | --- |
| **Objectiu de la consulta** |  |
| * Obtenir informació sobre quins aspectes es considera que han de ser objecte de desenvolupament reglamentari en matèria selecció, promoció interna i provisió de llocs de treball del cos de Bombers de la Generalitat.
* Conèixer l’opinió sobre com es podria assolir, mitjançant aquest nou Reglament, una millora o optimització dels processos de selecció, promoció interna i provisió de llocs de treball del cos de Bombers de la Generalitat.
* Conèixer l’opinió sobre quins elements d’adaptació a les especificitats d’aquest cos caldria introduir en aquest nou Reglament, dins del marc legal vigent.
 |

|  |  |
| --- | --- |
| **Grups als quals s’adreça la consulta** |  |
| La consulta s’adreça al personal del cos de Bombers de la Generalitat, personal que presti serveis relacionats, persones membres del cos de Bombers Voluntaris de la Generalitat, sindicats i entitats i persones interessades. |

|  |  |
| --- | --- |
| **Mecanisme de participació: Debat obert** |  |
| 1. Considereu que s’ha descrit adequadament l’objectiu de la iniciativa? Hi ha altres aspectes que considereu que haurien de ser valorats per l'Administració de la Generalitat?
2. Hi ha altres efectes negatius o positius derivats del marc normatiu vigent que s’estiguin produint actualment que no s’hagin posat en relleu?
3. Quins objectius creieu que s’haurien de preveure diferents dels proposats?
4. Cal considerar altres alternatives a les proposades? Hi ha efectes de les alternatives esmentades que no s’hagin tingut en compte i que considereu rellevants?
5. Com es podria assolir, mitjançant aquesta nova iniciativa normativa, una millora o optimització dels processos de selecció, promoció interna i provisió de llocs de treball del cos de Bombers de la Generalitat?
6. Quins elements d’adaptació a les especificitats d’aquest cos considereu que caldria introduir en aquest nou Reglament, dins del marc legal vigent?
 |

|  |  |
| --- | --- |
| **Altres formes de participació: Qüestionaris o sessions de debat** |  |
| No es preveu. |

|  |  |
| --- | --- |
| **Documentació addicional** |  |
| * Llei 5/1994, de 4 de maig, de regulació dels serveis de prevenció i extinció d'incendis i de salvaments de Catalunya.
* Decret 28/1986, de 30 de gener, de Reglament de selecció de personal de l'Administració de la Generalitat de Catalunya.
* Decret 123/1997, de 13 de maig, pel qual s'aprova el Reglament general de provisió de llocs de treball i promoció professional dels funcionaris de l'Administració de la Generalitat de Catalunya.
 |